ལོ་རྒྱུས་སྐོར།
འདུལ་བ་ལས། བཙུན་པ་དགེ་སློང་གིས་བཞོན་པ་ལ་ཞོན་ན་ཉེས་པ་
གསུམ་དུ་འགྱུར་བ་མཆིས་སམ། ཨུ་པ་ལི་ཡོད་དེ། བཞོན་པ་དེ་མོ་ཡིན་པ་དང་།
གསེར་གྱིས་བརྒྱན་པར་གྱུར་པའོ། །ཞེས་དང་། ༈ བཅོམ་ལྡན་འདས་ཀྱིས་བཀའ་
སྩལ་པ། སྦྱིན་ལེན་བྱེད་པའི་མི་མེད་ན་བྱིན་ལེན་མ་བྱས་ཀྱང་སླར་མི་ཟ་ཞེས་
གསུངས་སོ།། ༈ སྙིང་ནས་དད་པས་སངས་རྒྱས་ཀྱི་མཚན་ལན་གཅིག་བརྗོད་
པ་དགེ་རྩ་གཞན་དང་མི་འདྲ་སྟེ། སྔོན་མི་ཞིག་མཆོད་སྦྱིན་ལ་བསད་པའི་ཚེ་དེས་
འཆི་ཁར་སངས་རྒྱས་ལ་དད་པས་ཕྱག་འཚལ་ལོ་ཞེས་ལན་གཅིག་སྨྲས་པས་དགེ་
。。
::་ ་་་
་་་
- 324 -

གསུང་ཐོར་བུའི་སྐོར།
'
རྩ་དེས་བསྐལ་པ་དྲུག་ཅུའི་བར་དུ་སུམ་ཅུ་རྩ་གསུམ་པའི་ལྷར་སྐྱེས། བསྐལ་པ་
བརྒྱད་ཅུའི་བར་དུ་ཚེ་རབས་དྲན། སྐྱེ་བ་དང་སྐྱེ་བར་མྱ་ངན་གྱི་ཟུག་རྔུ་ཐམས་ཅད་
བྲལ་བ། སྐྱེས་མ་ཐག་ཏུ་སྡུག་བསྔལ་ཐམས་ཅད་ཟློག་པར་བྱེད་དོ། །
༈ གཞན་ཡང་རྒྱ་མཚོའི་ཆུ་སྲིན་གདུག་པའི་ཁ་གདངས་པ་ལ་འཇིགས་ནས་
ཚོང་པ་ལྔ་བརྒྱས་སངས་རྒྱས་ཀྱི་མཚན་བརྗོད་པའི་སྒྲ་ཙམ་ཐོས་པས་ཉ་མིད་དེ་ཁ་
ཟུམ་ནས་བདེ་བར་ཚེ་འཕོས་ཏེ། དགྲ་བཅོམ་ཆོས་སྲེད་དུ་སྐྱེས་པ་དང་། སངས་
རྒྱས་ལ་དད་པ་བུ་མོ་མུ་ཏིག་ཅན་དུ་སྐྱེས་ནས་རྟེན་དེ་ལ་བདེན་པར་མཐོང་བའི་ལོ་
རྒྱུས་མདོ་ལས་གསུངས་པ་ལྟ་བུའོ། །ཞེས་མི་ཕམ་རིན་པོ་ཆེས་གསུངས་སོ། །
༈ བཅོམ་ལྡན་འདས་ཀྱིས་འཇིག་རྟེན་པའི་ཐུགས་བསྐྱེད་པའི་སྲོག་ཆག་གྲོག་སྦུར་
རྣམས་ཀྱིས་ཀྱང་བཅོམ་ལྡན་འདས་ཀྱི་ཐུགས་ཤེས་སོ། །འཇིག་རྟེན་ལས་འདས་
པའི་ཐུགས་བསྐྱེད་པའི་ཚེ་ནི། ཉན་ཐོས་དང་རང་རྒྱལ་གྱིས་ཀྱང་བཅོམ་ལྡན་འདས་
ཀྱི་ཐུགས་མི་ཤེས་སོ། །
༈ བཅོམ་ལྡན་འདས་ཡངས་པ་ཅན་ན་བཞུགས་པའི་ཚེ། ཟླ་བ་གསུམ་ནས་མྱ་
ངན་ལས་འདའ་བར་བཞེད་དོ། །འཇིག་རྟེན་གྱི་ཁམས་ཀྱི་དགེ་སློང་གི་དགེ་འདུན་
བསྡུས་ཤིག་ཅེས་གསུངས་པ་ལྟར། མོའུ་འགལ་གྱི་བུས་རི་རབ་ཀྱི་རྩེ་ནས། བདེ་
གཤེགས་སློབ་མར་གྱུར་པ་གང་སུ་དག །ཅེས་སོགས་བསྒྲགས་པས་དགྲ་བཅོམ་
པ་བཞི་ཁྲི་དང་བཅས་པའི་སྟོང་དང་པོ་སྤྱི་ཕུད་ཀྱི་འཇིག་རྟེན་གྱི་ཁམས་ན་ཡོད་
པའི་དགེ་སློང་ཐམས་ཅད་འཕགས་པ་ཤཱ་རིའི་བུས་བསྡུས་ནས་སྟོང་གསུམ་གྱི་
སྟོང་ཆེན་པོའི་འཇིག་རྟེན་གྱི་ཁམས་ཀྱི་དགེ་སློང་ཐམས་ཅད་དང་། འཕགས་པ་
བྱམས་པས་མོས་སྤྱོད་ནས་སྲིད་པ་ཐ་མ་པའི་བར་གྱི་ཕྱོགས་བཅུའི་བྱང་ཆུབ་སེམས་
- 325 -

ཟླ་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
—-་་་་་་
"
དཔའ་ཐམས་ཅད་བསྡུས་པའི་ཚེ་འཁོར་འདུས་པ་ཐམས་ཅད་ལ་སྒོམ་མཐའ་ཡས་
སྒྲུབ་པའི་གཟུངས་ཕན་ཡོན་དང་བཅས་པ་གསུངས་སོ། །
༈ རྒྱ་གར་ན་རྒྱལ་པོ་དང་། རྒྱལ་རིགས་གཉིས་ཡོད། རྒྱལ་པོ་ནི་རྒྱལ་སྲིད་
ཡོད་པ་ཡིན། རྒྱལ་རིགས་ནི། རིགས་རྒྱལ་པོ་ཡིན་ཀྱང་། རྒྱལ་སྲིད་མེད་པ་
ཡིན་ཞེས་ཇོ་བོ་རྗེས་གསུངས་སོ།། ༈ བལ་ཡུལ་གྱི་འཕགས་པ་ཤིང་ཀུན་ཞེས་
པ་ ནི་སྟག་མོ་ལུས་སྦྱིན་གྱི་མཆོད་རྟེན་ཡིན་ནོ།། ༈ འཕང་ཐང་ཀ་མེད་ཀྱི་གཙུག་
ལག་ནི་ཁྲི་ལྡེ་གཙུག་བརྟན་མེས་ཨག་ཚོམ་གྱིས་བཞེངས། ༈ འུ་ཤང་རྡོའི་ལྷ་ཁང་
ནི་ཁྲི་རལ་གྱིས་བཞེངས། ༈ དཔལ་ལྡན་འབྲས་སྤུངས་ཀྱི་མཆོད་རྟེན་དང༌།
མཆོད་ 《ཞི་བ་ལྷ་བཞུགས་པའི་ >རྟེན་དཔལ་ཡོན་ཞེས་པ་གཉིས་གཅིག་ཡིན། ༈ རྒྱ་
གར་ནཱ་ལེནྡྲ་ནི་ཕྱིས་རྒྱལ་པོ་མྱ་ངན་མེད་ཀྱིས་བཞེངས་པའོ།། ༈ བི་ཀྲ་མ་ལ་ཤི་
ལའི་གཙུག་ལག་ཁང་ནི་ཆོས་རྒྱལ་དྷརྨ་པཱ་ལས་བཞེངས་པའོ།། ༈ གཞོན་ནུ་མ་
བདུན་གྱི་རྟོགས་པ་བརྗོད་པ་ལས་འབྱུང་བ་ནི། རྒྱལ་པོ་ཀྲི་ཀྲིའི་བུ་མོ་བདུན་ཡིན་
ནོ།
༈ ཁ་ཆེའི་ཕྱོགས་ཀྱི་ས་ཐག་རིང་པོ་ཞིག་ན། རི་ཆེན་པོ་ཞིག་ལ་ཉིན་མཚན་
མེད་པར་མེ་འབར་བ་ཞིག་ཡོད། མེ་དེས་འོད་ཀྱིས་མཚན་མོ་ཉི་མ་གསུམ་རེའི་
བར་ལ་མུན་པ་མེད་པར་ཉིན་པར་འདྲ་བ་འདུག །དེའི་ནང་ཕྱི་རོལ་པས་སྦྱིན་སྲེག་
གི་རྫས་འདེབས་ཤིང་། ནང་པས་ཕྱག་མཆོད་བསྐོར་བ་བྱེད་པ་ཞིག་ཡོད།
༈ རྒྱ་གར་ཤར་ཕྱོགས་ཀྱི་ཀ་ལ་ཀ་ཏ་བྱ་བའི་གྲོང་ཁྱེར་ཆེན་པོ་ཞིག་ན་ཁྱིམ་
ཚང་འབུམ་ཕྲག་སུམ་ཅུ་སོ་བཞི་ཙམ་ཡོད། གྲོང་ཁྱེར་དེའི་ཤར་སྒོ་ནས་ནུབ་སྒོའི་
བར་དུ་ཉི་མ་ལྔ་འགྲོ་དགོས། བྱང་སྒྲ་མི་སྙན་དང་ཉེ་བའི་རྒྱ་མཚོའི་ནང་དུ་སོང་ན།
- 326 -

གསུང་ཐོར་བུའི་སྐོར།
བྱང་ཕྱོགས་ཤམྦྷ་ལའི་ཡུལ་གྱི་གངས་རི་མཐོང་འདུག་ཟེར། ༈ རྒྱ་ནག་ཕྱོགས་ཀྱི་
ནགས་ཚལ་ཞིག་ན་སྤང་བུ་ཆུང་ཟེར་བ་ཤིང་གི་ནང་ནས་སྐྱེས་པའི་མི་ཁྲུ་གང་ཙམ་
གྱིས་ལུང་པ་གང་བ་ལ། བྱ་འོལ་བ་མང་པོ་ཡོང་ནས་ཟ་བ་ཐམས་ཅད་ཕྱོགས་
གཅིག་ཏུ་དཔུང་བསྒྲིལ་ཏེ་མདའ་འཕེན་པ་ཡིན་ཟེར། ༈ ཨོ་རྒྱན་མཁའ་འགྲོའི་
ཡུལ་ནི། དེང་སང་ཡུལ་དེའི་མཐིལ་དྷུ་མ་སྠི་ར་སྟེ། དུ་བའི་གནས་ཞེས་བྱ་བར་
གྲོང་ཁྱེར་ཆུང་ངུ་ཞིག་ཡོད། རྒྱལ་པོ་ཨིནྡྲ་བྷུ་ཏིའི་ཕོ་བྲང་སོགས་ནི་ཤུལ་ཙམ་ལས་
མེད། ཡུལ་དེ་ཀླ་ཀློའི་དབང་བྱེད་པ་ལས་ཕྱི་ནང་གི་གྲུབ་མཐའ་འཛིན་པ་ནི་སུ་ཡང་
མེད། བུད་མེད་རྣམས་ནི་སྔོན་གྱི་མཁའ་འགྲོ་མའི་རིགས་སུ་ཡིན་པས། ལྟ་ལྟངས་
དང་། ཅི་རིགས་པར་རིགས་སྔགས་གྲུབ་པས་ལུས་གཞན་དུ་བསྒྱུར་བ་དང་།
ལས་ཕྲན་ཚེགས་ལ་དབང་བྱེད་པ། ཞིང་སྐྱེས་ཀྱི་མཁའ་འགྲོ་མ་འབའ་ཞིག་ཡིན་
ནོ། །གནས་དེའི་དྷརྨ་གཉྫི་ཞེས་སྔགས་ཀྱི་རྒྱུད་སྡེ་བཞུགས་པའི་ཕོ་བྲང་དེ་ཡང་
མངོན་སུམ་གྱི་སྤྱོད་ཡུལ་དུ་མེད་པས་ལྟར་སྣང་དུ་ཕལ་བའི་གྲོང་དུ་གྱུར་པ་ཡིན་
ནམ་སྙམ་མོ། །ཞེས་དང་། ༈ གུ་རུ་ཆོས་དབང་དགུང་ལོ་བཅོ་བརྒྱད་བཞེས་ཚེ་
ས་པཎ་དང་མཇལ་ནས་《ས་པཎ་མདུན་ནས་>སེམས་བསྐྱེད་ཞུས།
༈ མངའ་རིས་པཎ་ཆེན་པདྨ་དབང་རྒྱལ་བསྙེན་པར་རྫོགས་པའི་མཁན་པོ་གློ་
བོ་མཁན་ཆེན་བསོད་ནམས་ལྷུན་འགྲུབ་ཡིན། མངའ་རིས་པཎ་ཆེན་འདིས་ཞ་ལུ་
ལོ་ཆེན་ཆོས་སྐྱོང་བཟང་པོ་ལས་གཤེད་དམར་དབང་སོགས་གསན། །༈ པཎྜི་ཏ་བི་
བྷུ་ཏི་ཙནྡྲ་《སྡོམ་གསུམ་འོད་ཕྲེང་མཛད་པ་པོ་》ནི་ཁ་ཆེ་པཎ་ཆེན་གྱི་འཁོར་པཎ་ཆུང་དགུ་
ལས་གཅིག་ཡིན། བོད་དུ་ཡུན་རིང་བཞུགས། རང་འགྱུར་མང་པོ་མཛད་པར་
གྲགས།
- 327 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
༈ རྒྱལ་པོ་ཛཿཞེས་པ་ནི། ཤར་ཕྱོགས་ཧོ་རིའི་རྒྱལ་པོ་ཟླ་བཟང་ངོ་། །ཞེས་
པ་འགའ་ཞིག་གིས་སྟོན་པ་དངོས་ལས་དབང་བསྐུར་ཐོབ་པའི་ཨིནྡྲ་བྷུ་ཏི་ཆེན་པོ་
ལ་བྱེད། ཁ་ཅིག་གིས་དེ་ཉིད་ཀྱི་སྲས་ཡིན་པར་ཡང་བྱེད། འགའ་ཞིག་གིས་ཨིནྡྲ་
བྷུ་ཏི་བར་པ་ལ་འདོད། འོན་ཀྱང་དུས་དང་བསྟུན་ན་སློབ་དཔོན་ཀུ་ཀུ་རཱ་ཛ་དང་
དུས་མཚུངས་སུ་བཤད་པས་དེ་ལྟར་ན་ཨིནྡྲ་བྷུ་ཏི་བར་པ་ལ་བྱེད་དགོས་པ་འདྲ་
ཞིང་། གྲུབ་ཐོབ་ཆེན་པོ་ལྭ་བ་པ་དང་རྒྱལ་པོ་འདི་གཅིག་གམ་ཐ་དད་གང་ད་ལྟར་
ཡང་དུས་གཅིག་གོ་ཞེས་དང་། ཨུ་རྒྱན་ནས་དགྱེས་རྡོར་གྱི་རྒྱུད་སྤྱན་འདྲེན་པ་པོ་
གྲུབ་ཆེན་མཚོ་སྐྱེས་《ཀྱེེ་རྡོར་བསྟོད་པ་ཐམས་ཅད་དངོས་པོའི་རང་བཞིན་མཆོག་མཛད་མཁན་>ཀྱང་
སློབ་དཔོན་པདྨ་སཾ་བྷ་དང་གཅིག་ཡིན་པར་བཤད་དོ། །
༈ དགེ་སློང་མ་དཔལ་མོ་ནི་རྒྱལ་པོ་ཨིནྡྲ་བྷུ་ཏིའི་ལྕམ་མོ་རིག་པའི་གནས་ལྔ་
ལ་མཁས་པར་གྱུར་ནས་པཎྜི་ཏ་མང་པོའི་བླ་མ་མཛད་པ་ཞིག་གོ །ཕྱིས་བསྙུན་པའི་
ཚེ་འཕགས་པས་བྱིན་གྱིས་བརླབས་པས་བསྙུན་ལས་གྲོལ་ཏེ་ས་བརྒྱད་པ་ལ་
གནས་པའི་འཕགས་མ་གྱུར། གཟུགས་སྐུ་མ་བསྡུས་པ་ད་ལྟའང་འགྲོ་བའི་དོན་དུ་
བཞུགས་སོ། །
༈ བཀའ་འགྱུར་དཀར་ཆག་ལས། ནཱ་རོ་པ་ནི་ཕྱི་ནང་གི་མཁས་པ་སུས་ཀྱང་
རྩོད་མི་ནུས་པས་རྩོད་མེད་དོ། །ཞེས་གསུངས་སོ།། ༈ མ་གཅིག་ལབ་སྒྲོན་གྱི་
སྐུའི་སྲས། ཐོད་པ་བསམ་གྲུབ་བམ་ཕྱིས་རྒྱལ་བ་དོན་གྲུབ་ཏུ་མཚན་གསོལ་བ་
ཡིན་ནོ། །
༈ ཁྲི་སྲོང་གི་སྲས་མུ་ཁྲི་བཙན་པོ་གཞོན་ནུ་ལ་གཤེགས། མུ་ཏིག་བཙན་
པོ་ཐར་པ་ལ་གཤེགས། མུ་ནི་བཙན་པོས་རྒྱལ་སྲིད་ལོ་གཅིག་དང་ཟླ་བ་དགུ་
·,,
- 328 -

--
གསུང་ཐོར་བུའི་སྐོར།
མཛད་ནས་གསམ་ཡས་སུ་མཆོད་པ་ཆེན་པོ་བཞི་བཙུགས། བོད་འབངས་ལྟོགས་
ཕྱུག་ལན་གསུམ་བསྙམ། བཅུ་བདུན་པ་ལ་ཡུམ་གྱིས་དུག་བཏང་ནས་འདས། དེ་
ནས་གཅུང་ཁྲི་ལྡེ་སྲོང་བཙན་སད་ན་ལེགས་འཇིང་ཡོན་དུ་གྲགས་པ་ལོ་བཞི་པ་ལ་
རྒྱལ་སྲིད་གཏད་དེ། དེས་དཀར་ཆུང་ལྷ་ཁང་བཞེངས། དེའི་སྲས་གཙང་མ་དར་
མ༑ རལ་པ་ཅན་གསུམ་མམ། ལྷ་རྗེ་ལྷུན་གྲུབ། ཁྲི་ཆེན་པོ་སྟེ་ལྔར་གྲགས་ལ།
གཙང་མ་རབ་ཏུ་བྱུང་།
༈ རྒྱལ་པོ་གླང་དར་མ་ནི། མངའ་བདག་ཁྲི་རལ་གྱི་གཅུང་ཡིན་ནོ། །
གླང་དར་མས་ལོ་༡༢ལ་བསྟན་པ་བསྣུབ་བོ།
༈ བཀའ་བཅུའི་མཚན་གནས་ནི། རྒྱལ་ཚབ་དར་མ་སོགས་ནས་བཀའ་བཅུ་
པའི་མཚན་བྱུང་། །
འཇམ་དབྱངས་ཉི་མ་རྒྱལ་མཚན་གྱིས་མངོན་པ་ནས་ཟང་ཟིང་མེད་པའི་ཚོར་
བ་སྡུག་བསྔལ་བཤད་ཀྱང་། ཟང་ཟིང་མེད་པ་དང་ཚོར་བ་སྡུག་བསྔལ་འགལ་བས་
ལན་ཐོབ་གསུངས་པ་ལ། ཉན་རང་དགྲ་བཅོམ་པ་ལ་ཉོན་མོངས་མེད་ཀྱང་སྔ་མའི་
ལས་དབང་གིས་ཚོར་བ་སྡུག་བསྔལ་འབྱུང་ཚུལ་བཤད་པས་ཐོགས་མེད་དུ་གྲགས།
རྒྱལ་སྲས་ཐོགས་མེད་ཡིན་ཏེ་མཚན་དངོས་བཟང་པོ་དཔལ་ལོ། །
༈ ཁ་ཆེ་པཎ་ཆེན་གྱིས། མཚུར་ཕུའི་སྐྱེལ་མི་རྣམས་ལ། ཁྱེད་ཀྱི་དགོན་པ་
ན་སངས་རྒྱས་ཐོད་པའི་རྒྱུད་ནས་བཤད་པའི་སྐུ་གསུམ་སྣང་བ་ཁྱེད་ཀྱིས་ངོ་མ་
ཤེས་གསུངས། སྐུ་གསུམ་ནི། བདེ་མཆོག་ཡབ་ཡུམ་གོ་བཟློག །ཤཱཀྱ་ཐུབ་པ་སྤྲུལ་
སྐུ་ལ་ཡུམ་རྡོ་རྗེ་འགྲོ །རྡོ་རྗེ་དྲིལ་བུ་མཉམ་སྦྱོར་གྱི་ལྷ་དང་གསུམ་མོ། །
- 329 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
༈ ཟངས་ཚ་བསོད་ནམས་རྒྱལ་མཚན་དགུང་ལོ་ཉེར་བདུན་བཞེས་དུས།
ཉང་ཚ་འབྲིང་ཤེས་བྱ་བ་གཉིས་ཤེད་འགྲན་པའི་ཚེ་ཉང་ཚས། ཟངས་ཚ་བསོད་
རྒྱལ་གྱི་སྐྲ་ལ་འཇུས་ཏེ་སྦེ་ག་བྱས། ཟངས་ཚས་ཤེད་ཀྱིས་གཅིག་ཤོས་ཕམ་པར་
བྱས་སོ། །
༈ ས་ཆེན་ཀུན་སྙིང་གི་སློབ་མ་སྤྱན་རས་གཟིགས་ཀྱི་རྣམ་འཕྲུལ་བྱང་སེམས་
ཟླ་བ་རྒྱལ་མཚན། འཕགས་པའི་སློབ་མ་ཆ་གན་དབང་ཕྱུག་རྒྱལ་མཚན།
༈ ཇོ་བོ་རྗེ་འབྲོང་ངུ་ལ་རྩེར་ཕེབས་པས་འབྲོང་གཉིས་འདུག་པ་མ་འོངས་
པར་མ་ཧཱ་གཉིས་ཀྱིས་ཕྲིན་ལས་མཛད་པ་ལུང་བསྟན། ས་དཀར་ལོགས་ལ་ཕྱག་
མཆོད་མཛད་ནས། དྷཱིཿ༔ ཡིག་བདུན་དང་ཧཱུཾ་གཅིག་འདུག་པ་འཇམ་དབྱངས་
བདུན་དང་ཕྱག་རྡོར་གཅིག་དང་བརྒྱད་འབྱུང་བར་གསུངས་པ། ས་ཆེན་ཀུན་
སྙིང་གི་སྲས་འཁོན་སྟོན་ཀུན་དགའ་འབར། རྩེ་མོ། གྲགས་པ་རྒྱལ་མཚན།
དཔལ་ཆེན་འོད་པོ། དེའི་སྲས་ས་པཎ་ཡིན། ཕྱྭ་པའི་སློབ་མ་དབང་ཕྱུག་སེངྒེ་ལ་
བོད་ལ་གྲགས་པའི་གྲུབ་མཐའ་བཞིའི་ཆོས་རྣམས་དང་། སྤྱི་བོ་ལྷས་པ་བྱང་ཆུབ་
འོད་ཀྱི་དྲུང་ནས། ཞི་བྱེད། རྫོགས་ཆེན། གཅོད། བཀའ་གདམས་སོགས་གསན་
པའོ། །ས་པཎ་གྱི་གཅུང་ཟངས་ཚ་བསོད་ནམས་རྒྱལ་མཚན། དེའི་སྲས་འཕགས་
པ་རིན་ཆེན་དང་བདུན་ནི་འཇམ་དབྱངས་བདུན་བརྒྱུད་ཡིན་ནོ། །
༈ པཎ་ཆེན་ཤཱཀྱ་མཆོག་ལྡན་རོང་སྟོན་ངོར་ཆེན་སོགས་ལས་ཆོས་གསན།
ཐུབ་བསྟན་གསེར་མདོག་ཅན་བཏབ། འདི་གཡས་རུ་བྱང་གི་འཇམ་པ་ལྷས་
སྡིངས་ཀྱི་ཁང་དམར་བྲག་ཁུང་དུ་འཁྲུངས།558།གོ་རམས་པ་བསོད་ནམས་སེངྒེ་
ནི་ས་བྱ་ལ་མདོ་ཁམས་གོ་འོ་རོང་གི་ས་ཆ་སྦོམ་བྱ་བར་འཁྲུངས། པཎ་ཤཱཀ་
་
...
- 330 -

གསུང་ཐོར་བུའི་སྐོར།
་་
::-
ལས་ལོ་གཅིག་གིས་གཞོན། རོང་སྟོན་ངོར་ཆེན་གཉིས་ལ་གཏུགས། ཐུབ་བསྟན་
རྣམ་རྒྱལ་བཏབ།
༈